Diari Oficial de la Generalitat Valenciana


Sumari del DOGV 3010, del 10-06-1997 (1997/7983)

RESOLUCIÓN de 19 de maig de 1997, de la Universitat de València, per la qual es convoca una oferta pública de tècnic mitjà d'investigació d'aquest organisme, amb contracte laboral eventual (projecte: «Ajuda per a infraestructura del Vicerectorat d'Investigació»).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3010

Data del DOGV
:   10-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7983


Data del document
:   19-05-1997

Organisme emissor
:   Universitat de València

Tipus de document
:   Resolució

RESOLUCIÓN de 19 de maig de 1997, de la Universitat de València, per la qual es convoca una oferta pública de tècnic mitjà d'investigació d'aquest organisme, amb contracte laboral eventual (projecte: «Ajuda per a infraestructura del Vicerectorat d'Investigació»).
  
El Rectorat de la Universitat de València, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública de tècnic mitjà d'investigació d'acord amb les bases següents:
  
1) Denominació del lloc de treball: tècnic mitjà d'investigació.
  
  
2) Classificació del lloc de treball: grup B, complement de destinació 16, complement específic E009.
  
3) Objecte i període
  
Participar com a expert en mecànica de precisió en els experiments dels grups de Física d'Altes Energies. Col·laborar en el disseny i construcció de detectors de partícules.
  
La durada del contracte serà determinada per la durada del projecte i la disponibilitat de pressupost.
  
4) Jornada de treball: 37,5 hores setmanals.
  
5) Perfil de la plaça:
  
- Disseny d'estructures mecàniques.
  
- Contacte amb empreses i laboratoris espanyols i estrangers, en particular amb el CERN.
  
6) Requisits dels aspirants
  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
  
- Tenir complits 18 anys el dia en què finalitze el termini de presentació de sol·licituds.
  
- Enginyer tècnic mecànic o enginyer tècnic industrial en Mecànica.
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
7) Mèrits preferents
  
- Coneixements d'informàtica.
  
- Disseny assistit per ordinador.
  
- Idioma anglès i/o francès.
  
8) Sistema selectiu de la plaça
  
- Valoració del currículum dels aspirants (d'acord amb el barem que figura a l'annex II).
  
- Entrevista amb el tribunal.
  
9) Tribunal
  
El tribunal qualificador és el que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10) Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 20 dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.
  
Així mateix, cal presentar certificats compulsats de tots els requisits i mèrits que es fan constar en el currículum.
  
  
S'ha de presentar també una fotocòpia del document nacional d'identitat.
  
11) Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ Antiga Senda de Senent, 11, 3.ª planta).
  
  
12) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
  
València, 19 de maig de 1997.- El vicerector d'Organització Administrativa: Lluís Guia Marín.
  
  
ANNEX II
  
  
Barem
  
  
- Titulació acadèmica superior a la necessària per a accedir a la plaça: de 0 a 1 punt.
  
- Experiència professional afí al perfil de la plaça: fins a 1 punt per any treballat, amb un màxim de 5 punts.
  
- Anglés: fins a 2 punts.
  
- Altres mèrits afins a la plaça (publicacions, beques, cursos, programes de tercer cicle, etc.): de 0 a 5 punts.
  
- Entrevista: de 0 a 2 punts. El nombre d'aspirants que hagen de passar a la fase d'entrevista serà determinat pel tribunal que jutge les sol·licituds que es presenten.
  
  
  
ANNEX III
  
  
Tribunal titular
  
  
- President: Juli Peretó Magraner, vicerector d'Investigació.
  
  
- Vocals:
  
· Antonio Ferrer Soria, membre de l'IFIC i Director del Projecte
  
  
· Lucía Echevarría Gil, cap del Servei d'Investigació
  
· Dos representants del Comité d'Empresa, a proposta d'aquest òrgan.
  
  
Tribunal suplent
  
  
- President: Francisco Montes Suay, vicerector d'Ordenació Acadèmica.
  
- Vocals:
  
· Jorge Velasco González, Director de l'IFIC.
  
· Fernando Sánchez Carmen, Responsable de la Secció de Gestió de la Investigació
  
· Dos representants del Comitè d'Empresa, a proposta d'aquest òrgan.